Diari Oficial de la Generalitat Valenciana


Sumari del DOGV 9142, del 03-08-2021 (2021/8292)

ORDRE 23/2021, de 28 de juliol, de la Conselleria de Justícia, Interior i Administració Pública, per la qual s'aprova i entra en vigor el Pla d'emergència exterior de l'empresa Alfarben.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9142

Data del DOGV
:   03-08-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/8292


Data del document
:   28-07-2021

Organisme emissor
:   Conselleria de Justícia, Interior i Administració Pública

Tipus de document
:   Ordre

Descriptors 

:   * Conselleria de Justícia, Interior i Administració Pública
    * empresa privada
    * protecció civil
    * legislació

ORDRE 23/2021, de 28 de juliol, de la Conselleria de Justícia, Interior i Administració Pública, per la qual s'aprova i entra en vigor el Pla d'emergència exterior de l'empresa Alfarben. [2021/8292]  
PREÀMBUL  
  
L'article 13 del Reial decret 840/2015, de 21 de setembre, pel qual s'aproven mesures de control dels riscos inherents als accidents greus en què intervinguen substàncies perilloses, estableix que les comunitats autònomes hauran d'elaborar i aprovar els plans d'emergència exterior de les empreses afectades pel llindar superior de la normativa esmentada.  
L'empresa Alfarben, situada a municipi de l'Alcora i l'activitat de la qual és la fabricació de colorants ceràmics, va presentar la notificació d'estar afectada pel llindar superior de la normativa esmentada en data 16 de gener de 2017 i, en compliment del que s'estableix en la Llei 4/2017, de 3 de febrer, de la Generalitat, per la qual es crea l'Agència Valenciana de Seguretat i Resposta a les Emergències, l'esmentada agència, en desenvolupament de les funcions relacionades amb la protecció civil, va elaborar el Pla d'emergència exterior d'aquest establiment, en l'elaboració del qual s'ha comptat amb la col·laboració dels responsables de tots els serveis intervinents, així com de la resta d'administracions públiques.  
La Comissió de Protecció Civil de la Comunitat Valenciana ha informat favorablement sobre l'esmentat pla en la seua reunió de 4 de març.  
Tal com estableixen l'article 25 de la Llei 13/2010, de 23 de novembre, de la Generalitat, de protecció civil i gestió d'emergències, i el Decret 5/2019, de 16 de juny, del president de la Generalitat, correspon a la Conselleria de Justícia, Interior i Administració Pública l'aprovació del pla d'emergència exterior.  
Per tot l'anterior, segons allò que s'ha fixat en l'article 28.e de la Llei 5/1983, de 30 de desembre, del Consell,  
  
  
ORDENE  
  
Article únic  
S'aprova el Pla d'emergència exterior de l'empresa Alfarben, situada al municipi de l'Alcora.  
  
  
Disposició final   
  
única  
El Pla d'emergència exterior de l'empresa Alfarben entrarà en vigor l'endemà de la publicació d'aquesta ordre en el Diari Oficial de la Generalitat Valenciana.  
  
València, 28 de juliol de 2021  
  
La consellera de Justícia, Interior i Administració Pública,  
GABRIELA BRAVO SANESTANISLAO